open-index/open-wikipedia-markdown huggingface dataset:
Tomo Oraovac

**Tomo P. Oraovac** (Orahovo, 18. oktobar 1853 – Beograd, 3. mart 1939) bio je srpski književnik, publicista, borac za ustavne slobode u Crnoj Gori, inspektor Ministarstva za finansije i narodni poslanik.

## Školovanje 
Rođen je u selu Orahovo u Kučima. Pripadao je prvoj generaciji koja se školovala u Cetinjskoj bogosloviji (1869–1872).

## Karijera 
Nakon završenog školovanja je radio kao učitelj, u Danilovgradu, a zatim u osnovnoj školi na Cetinju. Tu je ubrzo postao i njen upravitelj. Inicirao je sazivanje prve skupštine crnogorskih učitelja, na kojoj se zalagao za jednobraznu nastavu i ukidanje tjelesne kazne u školama. Tokom *Veljeg rata* je obavljao značajne dužnosti u snabdjevanju hercegovačkih izbjeglica hranom. Godine 1876. knjaz Nikola ga je postavio za glavnog administratora za prijem hrane i pomoći iz Rusije. Za sasluge je dobio visoka odlikovanja. Postavljen je za glavnog intendanta u Baru, gdje je ostao do 1881. Bio je inicijator osnivanja Srpske narodne čitaonice u Baru, koju su podržali najugledniji građani, čak i oni koji nisu bili pismeni.

Zajedno sa nekim istaknutim i slobodoumnim Crnogorcima, pokrenuo je akciju za uspostavljanje demokratskog i parlamentarnog režima. U odnosu na apsolutistički režim tadašnjeg knjaza Nikole, bio je u opoziciji. Proteran je iz Crne Gore 1883. i prešao je u Srbiju. Služio je kao činovnik u policiji i u Ministarstvu financija. Radio je kao sreskin načelnik, poreznik, kontrolor i inspektor u Ministarstvu financija i na tom položaju je ostao sve do penzionisanja, nakon pedeset godina rada u državnoj službi. Između dva svjetska rata bio je član Radikalne stranke Stojana Protića. Bio je član Društva za proučavanje historije Crne Gore kao njegov predsjednik i predavač.

Bavio se književnošću i publicistikom. Još kao mlad je počeo pisati lirsku i epsku poeziju. Neke od njegovih pjesama, koje su nastale još u periodu dok je živio u Crnoj Gori, postale su veoma popularne. Pisao je o Cetinjskom manastiru i o vjekovnoj nezavisnosti Crne Gore u Zetskom glasniku. Pred smrt je pripremio za štampu *Znamenite Crnogorke*, koje su objavljene naredne godine.

Sahranjen je u Beogradu na Novom groblju, u blizini crkve svetog Nikole. Iznad groba je bista sa prikazom njegove glave.

## Djela 
### Knjige 
# *Tri znamenita Hercegovca,* Beograd (1908)
# *Arbanaško pitanje i srpsko pravo*, Beograd (1913)
# *Pismo Njegovom Veličanstvu Kralju Nikoli I*, Newyork (1917) i Podgorica (2017)
# *Lovćenska anatema*, Ženeva (1918)
# *Vojvoda Tripko Džaković*, Cetinje (1935)
# *Ratovanje na Skadarskom jezeru. Osvajanje grada Žabljaka*, Beograd (1935)
# *Znamenite Crnogorke*, Zemun (1940)

### Članci 
# *Imovina Cetinjskog manastira, Ivan begovo zavještanje*, Zetski glasnik, Cetinje 8/1936, br. 33, 2.
# *O vjekovnoj nezavisnosti Crne Gore, Zetski glasnik*, 7/1935, br. 1-4, 4-5.

## Reference 
Kategorija:Biografije, Podgorica
Kategorija:Rođeni 1853.
Kategorija:Umrli 1939.
Sutivan (čvor)

:

* Sutivan (Bijelo Polje), naselje u općini Bijelo Polje

:

* Sutivan, naselje i općina na ostrvu Braču, Splitsko-dalmatinska županija
Stara ili Hafizadića česma

**Stara ili Hafizadića česma u Jajcu** se nalazi u ulici Hrvoja Vukčića Hrvatinića, uz Travničku kapiju, ispod Omerbegovića kuće. Na sjednici komisije za očuvanje nacionalnih spomenika održanoj 4. do 8. mara 2003. godine, groblje proglašeno je za nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović, Dubravko Lovrenović (predsjedavajući), Ljiljana Ševo i Tina Wik. 
 
## Historija 
Česmu je sagradila hadži Šerifa Merjem hanuma, žena Seid Ahmed-bega Hafizadića, kći bosanskoga teftedara Ahmet-bega Vilića iz Travnika, što je vidljivo iz natpisa na donjoj ploči iznad česme. Sagrađena je (1845/1846) godine. Ranije je česma stajala na drugoj strani ulice, tridesetak metara od njene današnje lokacije na koju je prenesena 1948. godine, u neizmijenjenome obliku. Nakon prenošenja, česmi je dodato novo betonsko korito.  
## Opis 
Česma je četverougaonog oblika sa niskim jednostrešnim krovom koji se sastoji od jedne velike pravougaone profilirane kamene ploče.  Rađena je u klesanome kamenu. Na stranama česme nalaze se dva profilirana kamena polustupa sa naglašenim kamenim stopama. Stope su oslonjene na kameni postament visine oko 0,50 m. Na postament se oslanja i kamena ploča sa izrezanim šiljastim lukom u sredini i polovine lukova sa obje strane česme. Iz srednjeg luka teče voda u korito. Česma je duga i visoka 1,95 m, a široka 1,10 m. Iznad česme su dva zapisa o njenoj izgradnji.

Tekst natpisa isklesan je na dvije kamene ploče. Na gornjoj, manjoj ploči, ispisan je citat iz Kur'ana. Na drugoj, donjoj ploči, veličine 32x47 cm, nalazi se natpis u pjesmi na turskom jeziku. Natpis isklesan i ispisan u nesh-talik pismu smješten je u šest kvadratnih polja rastavljenih linijama, a ploča je omeđena tordiranom vrpcom.
## Literatura 
* Mehmed Mujezinović - Islamska epigrafika Bosne i Hercegovine, knjiga II, Sarajevo – Publishing, Sarajevo, 1998.
## Reference 
## Vanjski linkovi 
Kategorija:Nacionalni spomenici u Jajcu
Rimokatoličko groblje Hrast

**Rimokatoličko groblje Hrast** nalazi se u naselju Hrast, nedaleko od Franjevačkog samostana i ostataka Crkva svete Marije u Jajcu, Bosna i Hercegovina. Na sjednici komisije za očuvanje nacionalnih spomenika održanoj 20. do 26. januara 2004. godine, groblje proglašeno je za nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović, Dubravko Lovrenović , Ljiljana Ševo (predsjedavajuća) i Tina Wik. 
  
## Historija 
Gradsko katoličko groblje u Jajcu vrlo staro. Datumi na pojedinim nadgrobnim spomenicima datiraju od 1719. godine, što ne znači da ovo groblje nije još starijeg datuma. Do 1961. godine u groblju se nalazilo nekoliko srednjovjekovnih nadgrobnika. U jednom izvještaju iz 1961. god, navodi se podatak da je »pri dnu groblja prisutno nekoliko srednjevjekovnih stećaka» stablo lipe koje predstavlja dendrološku vrijednost flore tih krajeva. Groblje pruža neke elemente za proučavanje socioprofesionalne i nacionalne strukture stranih državljana koji su se nastanjivali u Jajcu poslije austrougarske okupacije.
## Opis 
Zauzima površinu od 1 hektara i 28 ari. Groblje je smješteno na maloj uzvišici koja počinje na jugoistoku i postepeno se penje prema najvišoj koti koja se nalazi na sjeverozapadnoj strani kompleksa. Otprilike na polovini groblja nalazi se centralna staza postavljena u pravcu sjeverozapad – jugoistok, sa grobnom kapelicom na sredini, nastaloj u doba austrougarske uprave. Glavni ulaz u groblje se nalazi sa sjeverozapadne strane.

Na groblju ima dosta i pojedinačnih obiteljskih grobnica, naročito iz vremena austorugarske vladavine. Najstariji spomenici su u obliku stele, visoke oko 80&nbsp;cm, koja je lučno završena. Ukrasi su izrađivani uglavnom u plitkom reljefu, nekad vješto, a nekad vrlo jednostavno urađeni. Prikaz križa je obavezan na svakoj steli, ali u raznim varijantama kao što su latinski križ, kalvarija-golgota. Na nekim stelama je donja polovina rezervirana za natpis. Natpis može biti kratak i urezan je na dnu stele, a ponekad zauzima donju polovinu spomenika. Materijal za izradu nadgrobnika je najčešće kamen i to krečnjak, sedra i posebna vrsta lokalnog pješčara.

U groblju se nalaze i tri spomenika austrougarskim vojnicima koji su služili vojni rok u Jajcu, a koji su poginuli u borbama u Srbiji za vrijeme I svjetskog rata. Ovakvi spomenici se sreću na svim gradskim grobljima po Bosni i Hercegovini i većinom su u obliku stele.

Kontinuitet sahranjivanja u groblju u Jajcu se nastavlja i između dva svjetska rata i u vremenu iza II svjetskog rata, kada počinje uveliko podizanje mramornih i granitnih grobnica i koje se zadržalo sve do današnjih dana.
## Literatura 
* Đoko Mazalić - Stari grad Jajce, Glasnik Zemaljskog muzeja u Sarajevu, n.s. sveska VII, Sarajevo, 1952, 59-100.
* Hamdija Kreševljaković - Stari bosanski gradovi, Naše starine I, Sarajevo, 1953, 7-47.
           
## Reference 
Kategorija:Nacionalni spomenici u Jajcu
Kategorija:Groblja u Bosni i Hercegovini
Pravoslavna crkva u Donjem Vukovskom

**Crkva Blagovijesti Presvete Bogorodice u Donjem Vukovskom**, opština Kupres, Bosna i Hercegovina, je srpska pravoslavna crkva u mitropoliji dabrobosanskoj. Proglašena je za nacionalni spomenik Bosne i Hercegovine. Nacionalni spomenik čini  crkva sa portom.

## Lokacija 
Crkva je izgrađena na lokalitetu Crkvine, u selu Kudilji - Donje Vukovsko. Naselje je udaljeno 12&nbsp;km od Kupresa, sa kojim je povezano makadamskim putem.

## Historija 
Toponimi Donje Vukovsko, te Ravno i Vukovsko (dva susjedna polja koja su povezana klancem Ravanjska vrata) prvi put se spominju 1516. godine, prilikom popisa provedenog u kupreškom kraju tokom osmanskog perioda. Ovi toponimi spominju se ponovno u popisu iz 1574. godine, gdje se uz Donje Vukovsko spominje i toponim Dugo Polje.

Početkom prvih decenija 16. stoljeća na Kuprešku visoravan se doseljava pravoslavno stanovništvo sa kojim dolaze i sveštenici. Broj pravoslavnog stanovništva se do 1851. godine povećavao, tako da je tada brojalo 4000 pravoslavnih vjernika. Crkva je podignuta ili obnovljena 1864. godine. Imala je izuzetno vrijedan ikonostas izrađen od orahovog drveta. Ovaj ikonostas, zajedno s arhivom i parohijalnim stanom, nestao je 5. maja 1942. godine  u požaru podmetnutom od strane Italijana  i ustaša. Obnovljena je u drugoj polovini 20. stoljeća.

Crkva je ponovo oštećena 1994. godine, tokom rata u BiH. Tom prilikom je hram provaljen, oštećen, a ikone i drugi inventar opljačkani. Danas crkva nije u upotrebi. Obnova je u toku.

## Opis 
Pravoslavna crkva Blagovijesti Presvete Bogorodice u Donjem Vukovskom pripada tipu jednobrodnih crkava sa zvonikom, zidanim kamenim blokovima.
Crkva ima pravougaonu osnovu dimenzija 17,70x10,10 m. Sa zapadne strane nalazi se zvonik, dimenzija 2,30x3,10 m, tako da ukupna dužina crkve, računajući i zvonik, iznosi 20,00 m. Ukupna visina crkve do sljemena iznosi 10,00 m, (na sjevernoj strani). Pod crkve je u odnosu na visinsku kotu sjeverne prilazne fasade ukopan za cca 60&nbsp;cm, pa je visinska razlika između kote poda crkve i vrha sljemena 10,60 m. Visinska razlika između kote terena sjeverne fasade i strehe iznosi cca 6,72 m, a visinska razlika između kote poda crkve i strehe iznosi 7,32 m.
## Literatura 
* Ljiljana Ševo, Pravoslavne crkve i manastiri u Bosni i Hercegovini do 1878. godine, Biblioteka Baština Banja Luka, Banja Luka, 249.
## Reference 
Kategorija:Nacionalni spomenici u Kupresu (Federacija Bosne i Hercegovine)
V
Srpska narodna čitaonica u Baru

[mini|desno|Spomenik knjazu [Nikola I Petrović Njegoš|Nikoli u Starom Baru koji je podigla Srpska narodna čitaonica. Na spomeniku piše: *Bar, Svom viteškom osloboditelju knjazu Nikoli. Ja izgledam kao kakva stjena, vjekovima kišom izjedana. Al ne žali Gospodaru slavni, tek mi danas sjaju sretni dani. Srpska narodna čitaonica, 25. marta 1881*. O podizanju spomenika je pisao Glas Crnogorca 31. maja 1881.]]

**Srpska narodna čitaonica u Baru**  je osnovana 22. marta 1881. godine, nakon osvajanja Starog Bara (Knjaževina Crna Gora) i protjerivanja turske vlasti 1878. godine. Cilj osnivanja čitaonice je bio širenje prosvjete i srpske nacionalne misli među katolicima i muslimanima, u sklopu državne politike knjaževine Crne Gore u tome gradu, nakon dužeg perioda stagnacije na polju kulture, u vrijeme turske okupacije. U to vrijeme to je bila jedina kulturna institucija u gradu. Neki od osnivača bili su generalni vikar Josip Kolović (koji je održao zdravicu o slozi i poklonio nekoliko knjiga), pjesnik Milo Jovović i Vasilj Zagarčanin. Prvi predsjednik je bio Tomo Oraovac, a potpredsjednik imam Šabić.

Glas Crnogorca je pisao 1881. godine: *Koliko su Barani skloni napretku, ovijem su zasvjedočili i dokazali s kakvom gotovošću i požrtvovanjem potpomažu da se prosvjeta širi; tu sam vodjeo mnogo ljudi koji ne znaju ni svoga imena zapisati, i dolazili su s molbom, da se prime njihove pomoći. Većinu sam slušao, kako između Srba pravoslavnih, tako i između Srba katolika i Muhamedanaca, đe govore: za ovakve svrhe nemojte nas braćo nigda požaliti. S čega budi im vječna slava i divan spomen među potomstvo!*  17. decembra 1891, na vanrednoj skupštini čitaonice, izglasan je Ustav Srpske narodne čitaonice u Baru. Imao je 39 članova. Čitaonica je s manjim prekidima radila do 1916. a potom, tokom kraćeg perioda, i u Kraljevini Jugoslaviji. Obnovljena je sredinom marta 1953. pod novim imenom, Gradska biblioteka i čitaonica "Ivo Vučković". 4. juna 2017. godine, Srpska narodna čitaonica - Bar ponovo je obnovljena pod svojim izvornim imenom. Ona danas, pored ostaloga uređuje i Barski portal.

Radiotelevizija Crne Gore u TV kalendaru navodi Narodnu čitaonicu, a predsjednik Matice crnogorske (ogranak za Bar), Ivan Jovović piše o Barskoj narodnoj čitaonici. Državna politika knjaževine i kraljevine Crne Gore je nacionalno bila srpska, pa su svi, osim manjeg broja Albanaca, smatrani Srbima, bez razlike vjere.
## Reference 
Kategorija:Bar
Kategorija:Historija Crne Gore
Beran Selo

**Beran Selo** (ćir. *Беран Село*) je naseljeno mjesto u sastavu općine Berane, Crna Gora.

## Historija 
Do teritorijalne reorganizacije u Crnoj Gori nalazilo se u sastavu stare općine Berane.

## Stanovništvo 
Na popisu stanovništva 2011. godine Beran Selo je imalo 1.832 stanovnika.

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Galerija 

Datoteka:Beranselo.jpg|seoske kuće
Datoteka:Djurdjevi Stupovi, pravoslavny klaster z 13. stol.jpg|srpskopravoslavni manastir "Đurđevi stupovi"

## Reference 
## Vanjski linkovi
Budimlja (višeznačna odrednica)

**Crna Gora**:
* Budimlja, naselje u općini Berane
* Budimlja (župa), historijska oblast i srednjovjekovna župa u gornjem Polimlju
Engram

**Engram**  (stgrč έν – *en* = biti u bilo kojem stanju ili radnji +  γράμμα – *grama* = napis, snimak) je jedinica kognitivnih informacija unutar mozga, teoretiziran kao sredstvo pomoću kojeg se pohranjuju sjećanja kao biofizičke ili/i biohemijske promjene u mozgu (i drugom nervnom tkivu) kao odgovor na vanjske podražaje.

Tačan mehanizam i lokacija neurološki definiranih engrama bili su fokus upornih istraživanja već mnogo desetljeća.

Neuronauka priznaje postojanje mnogih vrsta memorije i njihova fizička lokacija unutar mozga od kojih vjerojatno ovise o odgovarajućem sistemu, poisrednikom  u kodiranju ove memorije. Smatra se da takvi dijelovi mozga kao cerebelum, strijatum, moždana kora, hipokampus i amigdala imaju važnu ulogu u sjećanju. Naprimjer, vjeruje se da je hipokampus uključen u prostorno i deklarativno pamćenje, kao i da konsolidira kratkoročno u dugoročnu memoriju.

Studije su pokazale da se deklarativna sjećanja kreću između limbnog sistema, duboko u mozgu, i vanjske, korteksne regije. Oni se razlikuju od mehanizama primitivnog mozga koji dominira u blink odgovoru i direktno prima ulazne slušne informacija. Ne treba “doprijeti” do drugih moždanih struktura radi pomoći u stvaranju nekih sjećanja na jednostavno povezivanje.

Studija MIT-a otkrila je da se ponašanje zasnovano na kogniciji na visokom nivou, kao što je izraz specifične memorije, koja se može stvoriti u sisara vrlo specifičnom fizičkom aktivacijom određene male subpopulacije moždanih ćelija. Reaktivacijom ovih ćelija fizičkim putem na miševima, poput jakog svjetla na pogođenim neuronima optogenetikom, čini se da je dugoročno pamćenje vezano za strah.

Druga studija koja je koristila optogenetiku i hemogenetiku za kontrolu neuronske aktivnosti kod životinja koje kodiraju i oporavljaju memoriju iz prostornog konteksta kako bi istražili kako mozak određuje dugovječnost sjećanja. Rezultati koje su pronašli, odredili su ulogu specifičnih inhibicijskih ćelija hipokampusa (somatostatin koji prezentiraju ćelije) u ograničavanju broja neurona koji su uključeni u skladištenje prostornih informacija i ograničavanju trajanja pridružene memorije.

U 2016., istraživanje MIT-a otkrilo je da se gubitak pamćenja u ranim fazama Alzheimerove bolesti može zaustaviti jačanjem specifičnih memorijskih ćelijskih veza u mozgu Alzheimerovih mišjih modela.

## Također pogledajte 
* Veliki mozak
* Moždana kora

## Reference
## Dopunska literatura
* *Forgotten Ideas, Neglected Pioneers:  Richard Semon and the Story of Memory*, Daniel Schacter, 2001 
* 
* Gonzalez, R.T. (2013). http://io9.com/memory-implantation-is-now-officially-real-909746570    (io9.com)
* 

## Vanjski linkovi
Kategorija:Pamćenje
Kategorija:Neurofiziologija
Zdravko Kajmaković

**Zdravko Kajmaković** (10. oktobar 1929, Modran, Bijeljina – 19. mart 2009. Sarajevo) bio je historičar umjetnosti u Bosni i Hercegovini u drugoj polovini dvadesetog stoljeća. Diplomirao je historiju umjetnosti 1956. godine u Beogradu, gdje je i doktorirao 1975. godine Radio je od 1957. godine u Zavodu za zaštitu spomenika kulture u Sarajevu. Od 1975. godine radio je kao profesor historije umjetnosti na Filozofskom fakultetu u Sarajevu.

Osnivač je i vodeća ličnost u profesionalnim i akademskim krugovima  na polju zaštite baštine, historije umjetnosti, restauracije i konzervacije i organizator i učesnik u brojnim projektima iz navedenih oblasti.

Bavio se proučavanjem stećaka i kultnih građevina, zidnog slikarstva, ikona, te objavio jednu monografiju i veći broj studija, rasprava i izvještaja. Sa saradnicima je istraživao nekoliko značajnih srednjovjekovnih nalazišta u Gornjem Podrinju u okviru projekta ″Gornje Podrinje u doba Kosača″. Tim projektom je revidiran ili je otkriven jedan broj srednjovjekovnih gradova, sakralnih građevina i nekropola stećaka.

## Autorska djela 
* Ćirilski natpis iz doba Kulina bana
* Zidno slikarstvo u Bosni i Hercegovini
* Georgije Mitrofanović

## Reference 
Kategorija:Bosanskohercegovački historičari
Kategorija:Biografije, Bijeljina
Kategorija:Rođeni 1929.
Kategorija:Umrli 2009.
Kategorija:Jugoslavenski historičari
Velika nagrada Velike Britanije 2020.

**Velika nagrada Velike Britanije 2020.** (službeno poznata kao **"Formula 1 Pirelli British Grand Prix 2020"**) automobilska je trka Formule 1 koja se održala 2. augusta 2020. na stazi Silverstone Circuit u Silverstonu, UK. Ovo je bila četvrta trka u sezoni 2020. i 71. trka za Veliku nagradu Velike Britanije.

Vozač Mercedesa Lewis Hamilton osvojio je treću pol poziciju u sezoni, i ukupno 91. u karijeri; ostvario je svoju treću pobjedu u sezoni i sedmu u Velikoj Britaniji. Drugo mjesto zauzeo je Max Verstappen iz Red Bulla, a treće mjesto osvojio je vozač Ferrarija Charles Leclerc.

Nico Hülkenberg ponovo je bio zamjenski vozač Racing Pointa nakon što se Sergio Perez vratio s privatnog putovanja u Meksiko i bio testiran pozitivno na koronavirus.

## Rezultati treninga 
### Prvi trening 
Vremena prvih pet vozača na prvom treningu.

### Drugi trening 
Vremena prvih pet vozača na drugom treningu.

### Treći trening 
Vremena prvih pet vozača na trećem treningu.

## Kvalifikacije (subota) 
: Daniil Kvjat – kažnjen za 5 mjesta – zamjena mjenjača.
: George Russell – kažnjen za 5 mjesta – je ignorisao dvostruke žute zastave.

## Trka (nedjelja) 
: Antonio Giovinazzi je završio na dvanaestom mjestu, ali je bio kažnjen dodavanjem 5 sekundi na vrijeme utrke zbog nije usporio tokom "Safety Car" perioda.

## Rangiranje nakon utrke 
;Vozači

;Konstruktori

* Samo je prvih 5 plasmana uključeno za obje tabele.

## Zanimljivosti 
### Vozači 
* 87. pobjeda za Lewisa Hamiltona.

### Konstruktori 
* 106. pobjeda za Mercedes.

### Motor 
* 192. pobjeda za Mercedes.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka
*  statsf1.com - detalji utrke

Velika Britanija
Kategorija:2020. u Engleskoj
2020
Velika nagrada 70. godišnjice

**Velika nagrada 70. godišnjice** (službeno poznata kao **"Emirates Formula 1 70th Anniversary Grand Prix 2020"**) automobilska je trka Formule 1 koja se održala 9. augusta 2020. na stazi Silverstone Circuit u Silverstonu, UK. Ovo je bila peta trka u sezoni 2020. Održana je kao komemorativna utrka za 70. godišnjicu Svjetskog prvenstva Formule 1 na istoj stazi gdje je održana prva velika nagrada u historiji Formule 1 u 1950.

Valtteri Bottas osvojio je drugu pol poziciju u sezoni, njegovu 13. u karijeri. Vozač Red Bulla Max Verstappen ostvario je prvu pobjedu u sezoni i 9. u karijeri. Drugo mjesto zauzeo je Lewis Hamilton iz Mercedesa, a treće mjesto osvojio je Valtteri Bottas na drugom Mercedesu.

Nico Hülkenberg bio je ponovo zamjenski vozač Racing Pointa nakon što je Sergio Perez bio pozitivan na koronavirus.

## Rezultati treninga 
### Prvi trening 
Vremena prvih pet vozača na prvom treningu.

### Drugi trening 
Vremena prvih pet vozača na drugom treningu.

### Treći trening 
Vremena prvih pet vozača na trećem treningu.

## Kvalifikacije (subota) 
: Esteban Ocon – kažnjen za 3 mjesta – ometanje Russella u kvalifikacijama.

## Trka (nedjelja) 
## Rangiranje nakon utrke 
;Vozači

;Konstruktori

* Samo je prvih 5 plasmana uključeno za obje tabele.

## Zanimljivosti 
### Vozači 
* 9. pobjeda za Maxa Verstappena.

### Konstruktori 
* 63. pobjeda za Red Bull Racing.

### Motor 
* 76. pobjeda za Hondu.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka
*  statsf1.com - detalji utrke

70. godišnjice
Kategorija:2020. u Engleskoj
70. godišnjice
Nikola Dobrečić

**Nikola Dobrečić** (Bartula, 28. januar 1872. — Zagreb, 14. novembar 1955.) je bio katolički svećenik i nadbiskup barski i primas Srbije od 16. januara 1912. – 14. novembra 1955.

Rođen je u Bartuli u Knjaževini Crnoj Gori, koja se u to vrijeme nalazila u Osmanskom carstvu.

Od 1890. u Rimu pohađa Gradski koledž, uspješno ga završava i doktorira bogoslovlje zatim i filozofiju. Svećenik postaje u bazilici svetog Ivana lateranskog 1898. Šimun Milinović je bio njegov prethodnik na mjestu barskih nadbiskupa, ali smrću Milinovića Dobrećič je postavljen 1912. za novog nadbiskupa. Sagradio je crkvu svetog Nikole u Baru i nadbiskupsku zgradu. Umire u Zagrebu 1955. godine. Brat mu je bio Filip Dobrečić.

Glas Crnogorca je objavio u novembru 1913. godine telegram nadbiskupa Nikole Dobrečića, povodom proslave stogodišnjice rođenja Njegoša. U njemu piše: *Na današnji dan, kada čitavo Srpstvo ushićeno slavi stogodišnjicu velikog pjesnika Petra II, čiji duh sa visine gordog i ponositog Lovćena leti nad svim srpskim zemljama, kličem: Slava neumrlom Vladici, Gospodaru nepredobitne Crne Gore. Arcibiskup.* 

U pismu od 29. januara 1913. Dobrečić piše ministru prosvjete Crne Gore, Jovanu Plamencu, o konkordatu između Vatikana i Srbije. Između ostaloga je napisao: *...da se gospodar i Kr. vlada zauzmu da Kraljevska vlada Srbije priznade ovoj stolici Primastvo srpsko, te ovu važnu misiju sklapanja konkordata povjeri meni, Srbinu rodom i srcem, a ne tuđinu... Primastvo srpsko najbolje pokazuje gdje je Pijemont Srpstva... jer će u tome pogledu biti velikih intriga od strane neprijatelja Srpstva.*

## Galerija 

Katolička crkva svetog Nikole u Starom Baru.JPG|Katolička crkva sv. Nikole u Starom Baru, sjedište Barske nadbiskupije. Crkvu je podigao i u njoj je pokopan nadbiskup barski i primas srpski Nikola Dobrečić.
Grb nadbiskupa barskog i primasa Srbije Nikole Dobrelića.JPG|Nadbiskupovo geslo ispisano ćirilicom, iznad ulaznih vrata u crkvu: Za Boga i za svoj narod
Grobna ploča nadbiskupa barskog i primasa Srbije Nikole Dobrečića u cr.sv.Nikole u Starom Baru.JPG|Grobna ploča nadbiskupa barskog i primasa Srbije Nikole Dobrečića na podu crkve svetog Nikole
Grob Karoline Dobrečić, majke nadbiskupa barskog Nikole.JPG|Grob Karoline Dobrečić, majke nadbiskupa
Unutrašnjost kat.cr.sv Nikole u Starom Baru.JPG|Unutrašnjost crkve svetog Nikole 2016. godine
Zgrada Barske nadbiskupije.JPG|Zgrada barske nadbiskupije koju je dao izgraditi Nikola Dobrečić

## Reference 
## Literatura 
* 

Kategorija:Biografije, Bar
Kategorija:Rođeni 1872.
Kategorija:Umrli 1955.
Kategorija:Srpski nadbiskupi
Triptamin

| Molarna masa =
| Agregatno stanje =
| Gustoća =
| Tačka topljenja =113-116˚C

Triptamin je uobičajena funkcionalna grupa u skupu spojeva koji  se zajedno nazivaju * supstituirani triptamini *. Ovaj skup uključuje mnoge biološki aktivne spojeve, uključujući neurotransmitere i psihodelične lijekove .

Koncentracija triptamina u mozgu pacova je oko 3,5 pmol/g.

Triptamin je također polazišna osnova za grupu spojeva zajedno zvanih **triptamini**. U skupini triptamina se nalaze i razni biološki aktivni spojevi poput neurotransmitera ili halucinogena.

## Biljni triptamini
Mnoge ili skoro sve biljke imaju malehu količinu triptamina koji sudjeluje u procesu biosinteze biljnog hormona indol-3-acetatna kiselina (heteroauksin). Veće koncentracije mogu biti pornađene u biljkama roda *Acacia*.  U biljci djeluje kao prirodni pesticid.

## Izvedenice triptamina
Najpoznatiji triptamini su serotonin, koji je važan neurotransmiter,  i melatonin. Triptaminski alkaloidi pronađeni u gljivama, biljkama i životinjama, a   često se koristi zbog njihovih psihoaktivnih učinaka. Neki od takvih primjera su i psilocibin iz gljive, i DMT nekih biljaka. Napravljeni su i mnogi sintetski triptamini koji uključuji sumatriptan, lijek za migrenu. 
mini|Opća struktura supstituiranih triptamina
Neki triptamini mogu biti i dijelom kompleksnijih spojeva kao što su: LSD i Ibogain.

Organska reakcija za sintezu triptamina počevši od beta-karbolina zove se Abramovitch-Shapiro sinteza triptamina.

## Zakonska regulativa 
Triptamin i njegovi strukturno izvedeni spojevi, spadaju u  psihotropne materije. Uvršteni su u upotrebuna temelju evropskih zakona o suzbijanju zloupoterebe droga na Popisu droga, psihotropnih tvari i biljaka iz kojih se može dobiti droga te tvari koje se mogu upotrebiti za izradu droga, pod "Popis droga i biljaka iz kojih se može dobiti droga:  pod 2. Popis psihotropnih tvari i biljaka, Odjeljak 1 - Psihotropne tvari sukladno Popisu 1. Konvencije UN-a o psihotropnim tvarima iz [pravo u 1971. Po hemijskom sastavu to su spojevi koji sustrukturno izvedeni iz 2-(1H-indol-3-il)etanamina, zamjenom jednog ili oba vodikova atoma amino-skupine alkilnom ili alkenilnom skupinom ili uključenjen dušikova atoma u cikličku strukturu, bez obzira na to jesu li ili nisu dodatno modificirani na jedan ili više od sljedećih postupaka:
* zamjenom vodikovog atoma u alfa položaju alkilnom ili alkenilnom grupom;
* supstitucijom na šesteročlanom prstenu supstituentom ili supstituentima iz grup koju čine alkil, alkiloksi, halogenalkil, alkiltio, alkilendioksi, halogen, hidroksilna ili supstituirana hidroksilna grupa;
* supsitucijom na položaju 2 triptaminskog prstena alkilnom grupom.

## Također pogledajte
*[Amini
*Droga

## Reference 
## Vanjski linkovi 
*Triptamin FAQ

Kategorija:Amini
Kategorija:Neurotransmiteri
Kategorija:Droge
GABA-transaminaza

**GABA-transaminaze** – u biohemiji farmakologiji – su  enzimi porodice transaminaza koji razgrađuju neurotransmiter GABA. GABA-transaminaze uključuju enzim 4-aminobutirat transaminaza, koji katalizira hemijsku reakciju:
:4-aminobutan (GABA) + 2-oksoglutarat ⇌ sukcinat semialdehid + L-glutamat
i enzime+ 4-aminobutirat-piruvat transaminaza, koji katelizira reakcije:
: (1) 4-aminobutanoat (GABA) + piruvat  ⇌ skcinat-semialdehid + L-alanin;
: (2) 4-aminobutanoat (GABA) + glioksilat  ⇌ sukcinat-semialdehid + glicin. 

GABA-transaminaza je ciljana višestrukim antiepilepsijskim i analgetskim lijekovima koji se nazivaju inhibitori GABA-transaminaza. Inhibicija ovog enzima povećava koncentracije neuronskih i sinapsnih GABA zbog smanjenog metabolizma i razgradnje GABA. Inhibitori izoforme 4-aminobutirat transaminaze uključuju aminooksiacetatnu kiselinu, gabaculin, fenelzin, feniletilidenhidrazin (PEH), ruzmarinsku kiselinu, valproičnu kiselinu i vigabatrin. Neki inhibitori GABA-transaminaze mogu se klinički upotrebljavati kao antikonvulzivi. Ostali inhibitori transaminaze uključuju etanolamin-O-sulfat (EOS) i L-cikloserin.

## Reference
## Vanjski linkovi
Kategorija:Enzimi
Kategorija:Biohemija
Kategorija:Farmakologija
Glutation-disulfid

**Glutation-disulfid** (**GSSG**) je disulfidna izvedenica od dvije molekule glutationa.

U živim ćelijama glutation-disulfid se reducira u dvije molekule glutationa uz redukciju ekvivalenta iz koenzima NADPH. Ovu reakciju katalizira enzim glutation-reduktaza. Antioksidacijski enzimi, kao što su glutation-peroksidaza i peroksiridoksin, stvaraju glutation-disulfid tokom redukcije peroksida, kao što je vodik-peroksid (H2O2) i organski hidroperoksidi (ROOH):

:2 GSH  +  ROOH   →   GSSG  +  ROH  +  H2O

Ostali enzimi, kao što je  glutaredoksin, stvaraju glutation-disulfid razmjenom tiol-disulfida s proteinima disulfidnom vezom ili drugim spojevima niske molekulske mase, poput koenzima A disulfida ili dehidroaskorbinska kiselina.

:2 GSH  +  R-S-S-R   →  GSSG  +  2 RSH

Odnos  GSH:GSSG  stoga je važan bioindikator ćelijskog zdravlja, s većim omjerom koji znači manje oksidativni stres u organizmu. Niži omjer može čak ukazivati na neurodegenerativne bolesti, poput Parkinsonove (PD) i Alzheimerova bolesti.

## Neuromodulator
GSSG, azajedno sa glutationom i *S*-nitrosoglutation (GSNO) nađeno je da se vežu na glutamat mjesto prepoznavanja NMDA i AMPA receptora (preko njihovih γ-glutamil dijelova), a mogu biti endogeni neuromodulatori. At millimolar concentrations, they may also modulate the redox state of the NMDA receptor complex.

## Također pogledajte
* S-Nitrozoglutation
* Antioksidans

## Reference
## Vanjski linkovi
Kategorija:Receptori
Kategorija:Neurotransmiteri
Kategorija:Organski disulfidi
Gama-amino-beta-hidroksibuterna kiselina

**γ-Amino-β-hidroksibuterna kiselina** (**GABOB**), poznata i kao **β-hidroksi-γ-aminobuterna kiselina** (**β-hidroksi-GABA**), a koja se između ostalog prodaje pod robnom markom „Gamibetal“, je antikonvulzivno sredstvo koje se koristi za liječenje epilepsije u Evropi, Japanu i Meksiku. To je GABA analog, ili analog neurotransmiter y-amino-buterna kiselina (GABA), a utvrđeno je da je endogeni metabolit GABA.

## Medicinska upotreba 
GABOB je antikonvulziv i koristi se u liječenju epilepsije. It has two stereoisomers, and shows stereoselectivity in its actions. GABOB upotrebljava se medicinski kao racemska mješavina. Međutim, GABOB je relativno niskog potencijala kao antikonvulzivno sredstvo kada se koristi sam, te je korisniji kao adjuvant za tretman koji se koristi zajedno s drugim antikonvulzivom.

## Hemija 
GABOB, ili β-hidroksi-GABA, je bliski strukturni analog  GABA (vidi GABA analog), kao i γ-hidroksi-buterna kiselina (GHB), fenibut (β-fenil-GABA), baklofen (β- (4-hlorofenil)-GABA i pregabalin (β-izobutil-GABA).
## Društvo i kultura 
### Generičko ime 
Denerički, GABOB se naziva *buksamin* ili * buksamina*.

## Reference
## Vanjski linkovi
Kategorija:Kiseline
Kategorija:Aminokiseline
Kategorija:Metabolizam
Kategorija:Neurotransmiteri
Cikloserin

**Cikloserin**, koji se prodaje pod robnom markom **Seromicin**,  je GABA inhibitor transaminaze i antibiotik, koji se koriste za liječenje tuberkuloza.

## Nuspojave i mehanizam
Uobičajene nuspojave uključuju alergijske reakcije, napade, pospanost, nestabilnost i ukočenost. Nalazi se Liste esencijalnih lijekova Svjetske zdravstvene organizacije.

## Medicinska upotreba 
### Tuberkuloza 
Za liječenje tuberkuloze, cikloserin je klasificiran kao lijek druge linije, tj. njegova se upotreba razmatra samo ako se ne može koristiti jedan ili više lijekova prve linije. Dakle, cikloserin je ograničen na upotrebu samo protiv više sojeva otpornih na lijekove i opsežno otpornih na lijekove *M. tuberculosis*.  Drugi razlog ograničene upotrebe ovog lijeka su neurološke nuspojave koje izaziva, budući da je u stanju prodrijeti u centralni nervni sistemi  (CNS) i uzrokovati glavobolju, pospanost, depresiju] , vrtoglavicu, zbunjenost, parestezije, disartriju, hiperiritabilnost, psihozu, konvulzije i drhtanje (tremor). Predoziranje cikloserinom može rezultirati parezom, napadajima i komom, a paralelno konzumiranje alkohola može povećati rizik od napadaja. Drugi pregled otkrio je preliminarne dokaze o koristi. Dokazi za upotrebu u vezi sa zavisnosti su preliminarni, ali i nejasni.

## Mehanizam djelovanja 
Cikloserin djeluje kao antibiotik, inhibirajući biosintezu ćelijskog zida  u bakterijama.   Kao ciklični analog D-alanina, cikloserin djeluje protiv dva ključna enzima važna u citosolnoj fazi sinteze peptidoglikana: alanin racemaza (Alr) i D-alanin:D-alanin ligaza (Ddl).  Cikloserin se može zamisliti kao ciklirana verzija serina, s oksidacijskim gubitkom dihidrogena, čime se stvara veza dušik i kisik.

Cikloserin je stabilan u osnovnim uslovima, s najvećom stabilnošću pri pH = 11,5.

## Reference 
## Vanjski linkovi
* 

Kategorija:Neurotransmiteri
Kategorija:Lijekovi
Kategorija:Esencijalni lijekovi Svjetske zdravstvene organizacije
Mostarsko blato

mini|250px|desno|Mostarsko blato
**Mostarsko blato** je kraško polje na području gradovaŠirokog Brijega i Mostara u Bosni i Hercegovini. Na obodu polja nalaze se naselja: Čula, Krivodol, Miljkovići, Podgorje, Selište, Polog, Biograci, Jare, Ljuti Dolac, Uzarići, Knešpolje i Dobrič. Površina mu iznosi 42,56 km2 od čega je 38,00 km2 izloženo poplavama. Na krajnjem jugoistoku nalazi se zablaćeni dio polja s rubnom zonom ponora.

U polju je prisutan dvostruki režim voda. Tokom kišnog režima od oktobra do juna, u polje pristižu znatne količine vode. Slijevaju se sa okolnih padina, ili izbijaju iz kraških vrela po obodu polja, a jedan dio vode dolazi ponornicom Lištica. Tada se stvara jezero različite veličine i trajanja.

Pogodna je za vinogradarstvo. U prošlosti se ovdje uzgajao duhan, kukuruz i pšenica, a sada su to pašnjaci i livade i uzgoj smilja. U polju vlada umjereno topla vlažna klima s vrućim ljetom. Za potrebe hidroelektrane u Mostarskom blatu izgrađeno je 9 građevinskih objekata sa dvije akumulacije.

Poplave u poljima u krašu igraju ključnu, ali nedovoljno shvaćenu ulogu u funkcioniranju i razvoju podzemnih i površinskih kraških ekosistema. Opstanak brojnih endemskih i ugroženih vrsta u poljima u krašu i u podzemnim prostorima vezanima za njih značajno je ugrožen prirodnim (klimatskim varijacijama ili promjenama), ali sve više i negativnim utjecajima izazvanim različitim ljudskim djelatnostima. U tom smislu uloga
inženjerskih i agrotehničkih radova na smanjivanju trajanja poplava u poljima u kršu potpuno je neistražena, ali je očito da može imati značajne negativne posljedice.
## Spašavanje prikanaca 
Tokom 2003. kao *steno-endemska* vrsta, odnosno vrsta koja se nalazi isključivo na području Mostraskog blata identifikovan je prikanac (lat. Phoxinellus pseudalepidotus). Živi do 4 godine, spolno sazrijeva već u prvoj godini života, a mrijesti se više puta u periodu većeg vodostaja koje traje od kraja januara do kraja maja. Kada Mostarsko Blato nije poplavljeno živi u ponorima. Izgradnjom hidroelektrane HE Mostarsko Blato (2010.), dodatnim radovima na izgradnji ceste, odlaganjem smeća, zatrpavanjem pojedinih izvorišta, pretjeranim ulovom i krivolovom, došlo je do smanjenja brojnosti populacije. Zbog svih ovih činjenica prikanac je uvršten na listu ugroženih vrsta Međunarodnog saveza za očuvanje prirode i prirodnih bogatstava. U cilju zaštite ove važne vrste osmišljen je projekt koji provodi Udruga Dinarica, a financira Critical Ecosystem Partnership Fund (CEPF). Projekt će trajati do juna 2021. godine.

## Reference 
## Vanjski linkovi 
* Mostarsko blato

Kategorija:Kraška polja u Bosni i Hercegovini
Kategorija:Mostar
Kategorija:Široki Brijeg
Beta-alanin

**β-Alanin** ili **beta-alanin** je prirodna beta aminokiselina,  aminokiselina u kojoj je amino grupa na β-položaju iz karboksilatne grupe (tj. udaljena dva atoma, vidi sliku 1). IUPAC naziv za β-alanin je **3-aminopropanska kiselina**.  Za razliku od svog  α-alanina, β-alanin nema stereocentar.

## Biosinteza i industrijska proizvodnja
Tokom  biosinteze, nastaje razgradnjom dihidrouracila i karnozina. β-Alanin etil ester je etil ester koji u tijelu hidrolizira i tvori β-alanin. Proizvodi se industrijski, reakcijom amonijaka s β-propiolaktonom.

## Biohemijska funkcija 
β-Alanin se ne nalazi ni u jednom glavnom proteinu ili enzimima. Komponenta je prirodnih peptida karnozina i anserina i također pantotenske kiseline (vitamin B  5 ), koji je sam sastojak koenzima A. U normalnim uslovima, β-alanin se metabolizira u acetatnu kiselinu.

β-Alanin je prekursor koji ograničava brzinu stvaranje karnozina, što znači da su razine karnozina ograničene količinom dostupnog β-alanina, a ne histidina. Dokazano je da suplementacija β-alaninom povećava koncentraciju karnozina u mišićima, smanjuje umor kod sportista i povećava ukupni mišićni rad. Jednostavno dopunjavanje karnozinom nije tako efikasno kao dodatak samo β-alanina jer se karnozin, ako se uzima oralno, tokom probave razgrađuje na njegove komponente, histidin i β-alanin. Stoga je samo oko 40% doze dostupno kao β-alanin. što ovo čini  vrlo efikasnim unutarmišićnim puferom. Nadalje, zbog položaja beta amino-grupe, β-alanin dipeptidi nisu ugrađeni u proteine, pa se stoga mogu skladištiti u relativno visokim koncentracijama (milimolarnim). Nastaje pri 17–25&nbsp;mmol/kg (suhi mišići), karnozin (β-alanil-L-histidin) važan je intramišićni pufer, koji čini 10-20% ukupnog puferskog kapaciteta mišićnih vlakana tipa I i II.

Iako je mnogo slabiji od glicina (i tako s debatnom ulogom kao fiziološkim prenosiocem), β-alanin je agonist koji je slijedeći u aktivnosti prema samom kognitivnom ligandu glicinu, za strihninski osjetljivi inhibitor receptora glicina (GlyRs) (redoslijed agonista: glicin β-alanin > taurin ≫ alanin,  L -serin > prolin).

## Poboljšanje performansi u atletici
Postoje dokazi da dodavanje β-alanina može povećati mogućnosti vježbanja i kognitivne performanse, ali  i zabrinutost zbog nedostatka informacija o sigurnosti.

## Metabolizam 
Izvori  β-alanina uključuju pirimidinski katabolizam citozina i uracila.
β-Alanin može proći reakciju transaminacije piruvatom da bi se formirao malonat-polualdehid i L-alanin. Malonat-polualdehid se tada može pretvoriti u malonat putem malonat-polualdehid dehidrogenaza. Zatim se malonat pretvara u malonil-CoA i ulazi u biosintezu masnih kiselina.

Alternativno, β-alanin može biti preusmeren u pantotensku kiselinu i biosintezu koenzima A.

## Reference
## Vanjski linkovi
* KEGG map of β-alanine metabolism 

Kategorija:Aminokiseline
Kategorija:Neurotransmiteri
Kategorija:Beta-aminokiseline
Ledopad

[mini|desno|Ledopad (sredina) na ledniku Roosevelt visok 730 m ([Mount Baker, Washington)]]
**Ledopad** je dio lednika koji karakteriziraju relativno brz tok i površina puna pukotina, a nastaje djelomično pod utjecajem gravitacije. Termin *ledopad* analogija je prema *vodopadu*.

## Tok leda 
Možda najprimjetnija posljedica toka lednika, ledopadi nastaju ondje gdje korito lednika postaje strmije i/ili gdje se sužava. Većina leda u lednicima kreće se nekoliko stotina metara godišnje ili manje. Međutim, tok leda u ledopadima može se mjeriti kilometrima godišnje. Led se ne može prilagoditi takvom brzom toku plastičnom deformacijom. Umjesto toga on se lomi i nastaju pukotine. One koje se sijeku formiraju ledene stubove ili serake. Ovi procesi većinom su neprimjetni; ipak, serak se može srušiti iznenada i bez upozorenja. To je često najveći rizik za alpiniste koji se penju uz ledopad.

Ispod ledopada korito lednika postaje ravnije i širi se, pa led teče sporije. Pukotine se zatvaraju i površina lednika postaje mnogo glatkija i lakša za prelazak.

## Primjeri 
Ledopadi dosta variraju kad je riječ o visini. Onaj na ledniku Roosevelt, na sjevernoj strani Mount Bakera (Kaskadske planine, Sjedinjene Američke Države), visok je približno 730 m. Ledena litica na lijevoj strani tog ledopada visoka je 20 do 40 m. Tipično za planinske lednike, ovaj ledopad nastaje jer led teče iz zone akumulacije na većoj visini u zonu ablacije na manjoj visini. Mnogo veći ledopadi mogu se pronaći u rukavcima lednika kontinentalnih ledenih štitova. Ledopad koji ledom opskrbljuje lednik Lambert na Antarktiku širok je sedam, a dug 14&nbsp;km čak iako je visinska razlika samo 400 m, malo više od polovine one kod ledopada na ledniku Roosevelt.

Ljudi se penju uz ledopade zbog njihove ljepote i izazova koji predstavljaju. U nekim slučajevima ledopad može biti jedina izvodljiva ili najlakša ruta uz jednu stranu planine. Primjer je ledopad Khumbu na nepalskoj strani Mount Everesta, koji opisuju kao "varljiv" i "opasan", a smješten je na približno 5.500 m nadmorske visine.

## Također pogledajte 
* Glacijalni proces

## Reference 
## Vanjski linkovi 
* Itinerari za penjanje po ledu na *PlanetMountain.com*  

Kategorija:Alpinizam
Kategorija:Ledene mase
Hipotaurin

**Hipotaurin** je sulfinska kiselina koja je intermedijar u biosintezi taurina. Kao i taurin, on također djeluje kao endogeni neurotransmiter djelovanjem na glicinske receptore. To je osmolit sa antioksidansnim svojstvima.

Hipotaurin je izveden iz cisteina (i homocisteina). Kod sisara biosinteza hipotaurina iz cisteina događa se u gušterači. Na putu cistein-sulfinske kiseline cistein se prvo oksidira u sulfinsku kiselinu, uz katalizu enzima cistein-dioksigenaza. Cisteinska sulfinska kiselina se, s druge strane, dekarboksilira sulfinoalanin-dekarboksilazom, čime nastaje hipotaurin. Hipotaurin se enzimski oksidira da bi se dobio taurin, što katalizira hipotaurin-dehidrogenaza.

[thumb|center|Hipotaurin (3) je međuproizvod u pretvaranju  [cisteina (1) u taurin (4)|780px]]

## Reference
## Vanjski linkovi
Kategorija:Amini
Kategorija:Neurotransmiteri
N-Acetilaspartatska kiselina

'''*N*-Acetilaspartatska kiselina** ili ***N*-acetilaspartat** (**NAA''')  je izvedenica asparaginske kiseline s formulom C6H9NO5 i molekulskom masom od 175,139.

NAA je druga najkoncentriranija molekula u mozgu nakon aminokiseline glutamata. Nalazi se u moždanim neuronima odraslih, oligodendrocitima i  mijelinu, a sintetizira se u mitohondrijama iz asparaginske kiseline  i acetil-koenzima A.

## Funkcija 
Istraživana su različite funkcije NAA, ali primarne predložene funkcije uključuju da je:

* Neuronski osmolit koji učestvuje u uravnoteživanju tečnosti u mozgu;
* Izvor acetata za lipide i sintezu mijelina u oligodendrocitima, glijinim ćelijama koje mijeliraju neuronske aksone;
* Prekursor za sintezu neuronskog dipeptida N-Acetilaspartilglutamat
* Doprinositelj proizvodnji energije iz aminokiseline glutamata u mitohondrijama neurona

Smatralo se da je u mozgu NAA pretežno prisutna u ćelijima neuronskih ćelija, gdje djeluje kao neuronski marker, ali je također slobodna za difuziju kroz neuronska vlakna.

## Primjena 
Nedavno otkriće veće koncentracije NAA u mijelinu i oligodendrocitima nego u neuronima postavlja pitanje o valjanosti upotrebe NAA kao neuronskog markera. Visoke razine NAA u hipokampusu povezani su sa boljim performansama radne memorije kod ljudi.

NAA može funkcionirati kao neurotransmiter u mozgu delujući na metabotropni receptor glutamata.

## Također pogledajte 
* Asparagin
* Aspartat

## Reference
## Dopunska literatura 
* 
*

## Vanjski linkovi
* GeneReviews/NCBI/UW/NIH entry on Canavan disease

Kategorija:Kiseline
Kategorija:Neurotransmiteri
Pešca

**Pešca** (ćir. *Пешца*) su naseljeno mjesto u sastavu općine Berane, Crna Gora.

## Historija 
Do teritorijalne reorganizacije u Crnoj Gori nalazila su se u sastavu stare općine Berane.

## Stanovništvo 
Na popisu stanovništva 2011. godine Pešca su imala 1.894 stanovnika.

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Reference 
## Vanjski linkovi
Trans-4-hidroksikrotonska kiselina

'''*Trans*-4-hidroksikrotonska kiselina ** (**T-HCA**), poznata i kao **γ-hidroksikotonska kiselina** (**GHC'''), je agens koji se koristi u naučnom istraživanju za proučavanje GHB receptora. To je strukturni analog y-hidroksibuterne kiseline (GHB), kao i aktivni metabolit GHB. Slično kao i kod GHB, otkriveno je da je T-HCA endogen u  pacovskom centralnom nervnom sistemu, a kao metabolit GHB-a gotovo da je i endogen i za ljude. T- HCA se veže na GHB receptor visokog afiniteta sa 4 puta većim afinitetom od samog GHB, gdje sjeluje kao antagonist ali se ne veže na GHB vezno mesto niskog afiniteta, GABAB receptor. Zbog toga T-HCA ne proizvodi sedaciju, a umjesto toga izaziva [konvulzije], za koje se smatra da su izazvane aktivacijom GHB receptora, a povećava se u koncentriranju vanćelijskog  glutamata, s jedinim vidljivim područjem u kojem javlja, a to je hipokampus.

## Također pogledajte
* HOCPCA
* Furanon

## Reference
## Vanjski linkovi
Kategorija:Kiseline
Kategorija: Karboksilne kiseline
Kategorija: Neurotransmiteri
6-Hidroksimelatonin

**6-Hidroksimelatonin** (**6-OHM**) je prirodni endogerni spoj, glavni aktivni metabolit melatonina. Slično melatoninu, 6-OHM je potpuni agonist MT1 i MT2 receptorima. Također je  antioksidans  neuroprotektiv, a u tom pogledu je još jači u odnosu na melatonin.

## Također pogledajte
* N-Acetilserotonin
* Melatonin

## Reference
## Vanjski linkovi
Kategorija: Acetamidi
Kategorija: Antioksidansi
Kategorija:Amini
Kategorija:Receptori
Kategorija: Neurotransmiteri
Kategorija: Fenoli
Kategorija: Alkaloidi
Gama-aminobuterna kiselina

thumb|350px| Proizvodnja, otpuštanje, djelovanje i degradacija GABA-e na stereotipnoj GABA-ergijskoj sinapsi
**γ-aminobuterna kiselina** – **gama-aminobuterna kiselina** (4-aminobutanska kiselina) skraćeno **GABA** – je glavni inhibicijski neurotransmiter u centralnom nervnom sistemu  odraslih sisara. U toku razvoja mozga ima podražujuće djelovanje.

## Biosinteza 
GABA se u organizmu sintetizira iz aminokiseline glutamata, glavnog ekscitacijskog neurotransmitera, pomoću enzima glutamat-dekarboksilaze koji kao kofaktor sadrži piridoksal-fosfat (aktivni oblik vitamina B6).

## Razgradnja 
GABA se razgrađuje u reakciji transaminacije u kojoj se amino grupa prenosi na alfa-ketoglutarat. Reakciju katalizira enzim GABA-transaminaza. Taki nastaju glutamat i sukcinat-semialdehid koji se oksidira u sukcinat i ulazi u ciklus limunske kiseline.

## GABA receptori 
Postoje dva tipa GABA receptora:
***GABAA receptori** su ionotropni (receptori vezani na ionske kanale). Nalaze  se na postsinapsnom neuronu pa su posrednici brze postsinapsnee inhibicije. Vezanjem GABA-e na GABAA receptor dolazi do otvaranja ionskog kanala koji je selektivno propustan za hloridne ione. Ion Cl– potom ulazi u postsinapsni neuron, izazivajući njegovu hiperpolarizaciju i tako smanjujući njegovu podražljivost.
GABAA receptori su pentameri, a većinu grade tri tipa podjedinica – α, β i γ. Svaka od podjedinica može postojati u 3 do 6 podtipova, tako da postoji veliki broj različitih varijacija GABAA receptora.
***GABAB receptori** su  metabutropni (GPCR - receptori vezani za G-proteine). Smješteni su prije i poslije  sinapsi  i posreduju u presinapsnoj inhibiciji (zatvaraju  Ca2+ kanale, smanjuju oslobađanje neurotransmitera) pa u postsinapsnoj inhibiciji (povećava propusnost za K+, K+ izlazi iz postsinapsnog neurona što dovodi do njegove hiperpolarizacije).
## Lijekovi koji djeluju na GABAergijski sistem
Lijekovi koji pojačavaju aktivnost GABA-e općenito imaju **anksiolitsko, sedativno, hipnotičko, antikonvulzivno** i **miorelaksirajuće** djelovanje. Također mogu izazvati anterogradnu ili retrogradnu amneziju.

Takvi su:
***Ligandi GABAA receptora**
**Agonisti/pozitivni alosterski modulatori
***Benzodiazepini
***Barbiturati
***Z-lijekovi
***Neurosteroidi 
***L-teanin (zeleni čaj)
***Alkoholi 
***Muscimol (halucinogeni alkaloid iz gljive muhare); 
**Antagonisti/negativni alosterski modulatori
*** Flumazenil
***Ligandi GABAB receptora**
**Baklofen;
**GHB 
***Inhibitori GABA-transaminaze**
**Ruzmarinska kiselina (iz matičnjaka);
**Valproat (valerijana);
**Vigabatrin
***Analozi GABA-e**
**Pregabalin:
**Gabapentin

## Reference 
## Vanjski linkovi
*
*Gamma-aminobutyric acid MS Spectrum
*Scholarpedia article on GABA
*List of GABA neurons on NeuroLex.org 

Kategorija:Neurotransmiteri
Kategorija:Aminokiseline
Kategorija:Farmakologija
Kategorija:Farmacija